Super Market Κρητικός

Η ΑΝΕΔΗΚ Κρητικός (γνωστή απλώς ως «Κρητικός») είναι ελληνική αλυσίδα σούπερ μάρκετ που ξεκίνησε από ένα μικρό παντοπωλείο και εξελίχθηκε σε ένα πανελλαδικό δίκτυο με περισσότερα από 410 καταστήματα και περισσότερους από 3.500 εργαζομένους.

 Ιστορική εξέλιξη 
Η εταιρεία ξεκίνησε το 1948 στην Αίγινα από τον Ανδρέα Κρητικό, ως ένα μικρό παντοπωλείο. Το πρώτο μεγάλο σούπερ μάρκετ άνοιξε στην Αίγινα το 1983 από τα παιδιά του: Άγγελο, Νεκτάριο και Δημήτρη Κρητικό.

Το 1996 ιδρύθηκε η ΑΝΕΔΗΚ (Ανώνυμη Εταιρεία Ελληνικών Διαρκών Κρητικός). Το 2000 ξεκίνησε η επέκταση στον Αργοσαρωνικό με πέντε νέα καταστήματα.Το 2007 δημιουργήθηκε το πρώτο κέντρο διανομής στη Μαγούλα Αττικής για τη στήριξη της επέκτασης.

Η αλυσίδα ανεπτύχθη μέσω εξαγορών και franchise σε Κορινθία, Αργολίδα, Εύβοια. Εισήλθε επίσης στην αγορά της Αττικής με το franchise «Κρητικός TOP MARKET».

Το 2017 ξεκίνησε η επέκταση στη Βόρεια Ελλάδα με την είσοδο στο μετοχικό κεφάλαιο της αλυσίδας «ΥΠΕΡ Γρηγοριάδη» στο Βόιο. Αργότερα απέκτησε και την CRM–Αριάδνη, μέσω δικαιόχρησης, φτάνοντας σε πλήρη ιδιοκτησία. Τον Ιανουάριο 2021 λανσάρισε τη σειρά αγροτικών προϊόντων «Θησαυροί της Ελλάδας».

Το 2018 εξαγόρασε τα supermarket «ΜΕΡΙΜΝΑ» στην Αττική. Το 2019 ενίσχυσε την παρουσία της στη Θεσσαλονίκη με την αγορά της αλυσίδας «ΜΑΚΟ» (11 καταστήματα). Το 2020 προστέθηκαν ακόμα 11 καταστήματα στο δίκτυό της.

Το 2022 προχώρησε στην εξαγορά του ομίλου «Συνεργαζόμενοι Παντοπώλες Α.Ε.» και ενσωμάτωσε στο δυναμικό της 52 καταστήματα και εμπορικά σήματα όπως «Ελληνικά Μάρκετ», «Πρόοδος Μάρκετ», «Ήλιος Μάρκετ» και «Γρήγορα». ταυτόχρονα ενέταξε και τις καταστήσεις "Μαθιουδάκης" από Κρήτη.

Τον Μάρτιο του 2023 προχώρησε σε νέα εξαγορά, αυτήν τη φορά της μικρής τοπικής αλυσίδας Katerina’s Market, με 4 καταστήματα σε Καλαμάτα, Στούπα, Άγιο Νικόλαο και Κάμπο. 

Εξαγορά από τη Δ.Μασούτης

Στις 31 Μαρτίου 2025 ανακοινώθηκε η υπογραφή μη δεσμευτικής δήλωσης προθέσεων (Letter of Intent) ανάμεσα στη Διαμαντής Μασούτης Α.Ε. και την ΑΝΕΔΗΚ Κρητικός για την εξαγορά του 100% της τελευταίας από τη βορειοελλαδική αλυσίδα σούπερ μάρκετ, με το deal να αλλάζει ριζικά τον χάρτη του ελληνικού λιανεμπορίου τροφίμων  https://www.parapolitika.gr/oikonomia/article/1536645/epivevaiosi-big-mouth-bikan-upografes-sto-deal-exagoras-tis-kritikos-apo-ti-masoutis-ta-oikonomika-megethi-tis-sumfonias/https://www.typosthes.gr/oikonomia/384563_masoytis-kleinei-megalo-deal-gia-tin-exagora-ton-soyper-market-kritikos. Το εκτιμώμενο τίμημα της συναλλαγής ανέρχεται σε περίπου 250 εκατομμύρια ευρώ, ενώ η συμφωνία τελεί υπό την έγκριση της Επιτροπής Ανταγωνισμού, με στόχο να ολοκληρωθεί εντός του 2025 https://www.kathimerini.gr/economy/563429224/se-exelixi-oi-epafes-masoyti-me-kritiko/

Στις 9 Ιανουαρίου 2026, υπογράφηκε η συμφωνία για την εξαγορά της αλυσίδας από τη Διαμαντής Μασούτης.https://www.ot.gr/2026/01/09/epixeiriseis/masoutis-epesan-oi-ypografes-sto-deal-me-ton-kritiko/

 Παραπομπές 

Κατηγορία:Ελληνικές αλυσίδες σούπερ μάρκετ
Κατηγορία:Ελληνικά εμπορικά σήματα